# Estratègies de millora educativa/Mediació escolar

* ACTUACIÓ 06 — Mediació escolar
Torneu a la taula Dimensions, estratègies i actuacions.
* Descripció
* La mediació contribueix a regular la convivència en el centre, desenvolupar actituds i habilitats relacionals positives, prevenir la violència, intervenir constructivament enfront dels conflictes i propiciar la reparació responsable i la reconciliació entre persones que passen molt de temps juntes. De retruc, la millora en el clima del centre incideix positivament en la resta d’activitats educatives.
* Els processos de mediació resulten especialment efectius a l’hora de regular els conflictes que es produeixen entre persones que mantenen una relació quotidiana. Contribueixen a evitar enfrontaments inútils i a crear consens. En un conflicte, la decisió final comporta que una persona guanyi i l’altra perdi, per tant, no es pot dir mai que s’ha solucionat el conflicte. La mediació suposa una aportació a la cultura del diàleg, el consens i la pau en contrast amb la cultura dominant del litigi, la controvèrsia i la confrontació.
* Persones destinatàries
* La comunitat educativa: alumnat, professorat, famílies i personal de serveis i d'Administració.
* Tothom que s'hagi format pot fer de mediador o mediadora.
* Objectius
* Millorar la convivència escolar.
* Resoldre conflictes (on no calgui la intervenció terapèutica o legal) que s'hagin produït entre alumnes: de convivència o de manca de respecte.
* Afavorir l'adquisició i el desenvolupament d'actituds i valors de la convivència, el respecte, el diàleg, la cooperació i la responsabilitat entre la comunitat educativa.
* Metodologia
* Hi ha tres tipus d’actuacions possibles:
* Les activitats de tutoria són tasques molt senzilles que acostumen a tenir una fase lúdica, una de reflexió i una d’aplicació a noves situacions. El tutor o tutora accepta totes les opinions i evita donar solucions.
* El servei de mediació és una instància de regulació de conflictes que no substitueix les normes de convivència de l’escola. Actua educativament i preventivament ja que es fonamenta en la responsabilització i reparació, més que no en la sanció. El servei de mediació pot oferir-se a tots els membres de la comunitat o tan sols a l’alumnat. En el darrer dels casos, són el mateixos alumnes els que fan de mediadors/es.
* El projecte col·lectiu és un treball cooperatiu que realitzen els/les alumnes d’un grup de cara a millorar algun aspecte del seu entorn immediat.
* Agents implicats
* Direcció i tutors del centre educatiu
* Estudiants
* Professionals externs al centre, en situacions concretes
* Serveis de joventut (professionals de joventut, equipament juvenil)
* El rol de l'àrea de joventut en aquesta actuació
* L'educador o educadora social i el dinamitzador o dinamitzadora juvenil poden fer una tasca de detecció de conflictes i de reforçament dels valors de la mediació.
* Bibliografia
* Boqué, M.C. «Mediación, arbitraje, y demás vías de gestión de conflictos en contextos educativos» (Web) (en castellà). Avances en supervisión educativa. ADIDE Federación, 2, 2006. ISSN: 1885-0286.
* Enllaços externs (experiències i recursos a Catalunya)
* Projecte de convivència. Consorci d'Educació de Barcelona. [Data de consulta: 3 agost 2016]
* Els Mediadors. Vimeo; Ajuntament de Badia del Vallès. [Data de consulta: 3 agost 2016]
* Recursos psicopedagògics per a la resolució de conflictes. Xtec. [Data de consulta: 3 agost 2016]
* Projecte de convivència i mediació escolar: del conflicte al diàleg. INS Terres de Ponent [Data de consulta: 3 agost 2016]